রিচার্ড স্টলম্যান
রিচার্ড ম্যাথিউ স্টলম্যান (; জন্ম ১৯৫৩) ফ্রি সফটওয়্যার আন্দোলনের একজন কর্মী এবং প্রোগ্রামার, যিনি গ্নু প্রকল্পের প্রতিষ্ঠাতা হিসেবে সযমাধিক পরিচিত। তিনি সফটওয়্যারগুলো এমনভাবে বিতরণের জন্যে প্রচারাভিযান চালান যাতে ব্যবহারকারী এই সফটওয়্যারটি ব্যবহার, গবেষণা, বিতরণ এবং সংশোধন করার স্বাধীনতা পায়। এমন স্বাধীনতা নিশ্চিত করে এমন সফটওয়্যারকে ফ্রি সফটওয়্যার বলা হয়। স্টলম্যান গ্নু প্রকল্প চালু করেন, ফ্রি সফটওয়্যার ফাউন্ডেশন প্রতিষ্ঠা করেন, গ্নু কম্পাইলার কালেকশন ও গ্নু ইম্যাকস তৈরি করেন, এবং তিনি গ্নু জেনারেল পাবলিক লাইসেন্স লিখেন।
১০১৯৫৫ বেনু
বেনু,এপোলো গ্রুপের একটি গ্রহাণু, নাসার লিনিয়ার প্রজেক্টের মাধ্যমে এটি আবিষ্কৃত হয়। পৃথিবীর সাথে এর সংঘর্ষ হওয়ার সম্ভাবনা প্রবল। সেন্ট্রি যা ক্রমাগত সে সকল গ্রহাণু গুলোকে পরীক্ষণ করে চলেছে যে গুলো আগামী শতাব্দীর মধ্যে পৃথিবীর কক্ষপথে ঢুকে পড়তে পারে।
বেনু সম্পর্কে বিস্তারিত তথ্য সংগ্রহের জন্যে নাসা "ওসিরিস রেক্স" মিশন চালনা করেছে, যা গ্রহাণুটির গঠনগত প্রকৃতি ও আকৃতি সম্পর্কে সুষ্ঠু ধারণা দিবে। বর্তমান ধারণা বা হিসেব অনুযায়ী বেনুর পৃথিবীতে আঘাত হানার সময়সীমা ২১৭৫ থেকে ২১৯৬ সালের মধ্যে ধরা হয়। পৃথিবীর সাথে এর সংঘর্ষ হলে সম্ভাব্য প্রতিক্রিয়া হবে প্রায় ১২০০ মেগা টনের কাছাকাছি।